Halep skenk geld vir stryd teen Covid-19 | Netwerk24
Halep skenk geld vir stryd teen Covid-19
18 Maart 2020 10:31
Simona Halep is die wenner van twee Grand Slam-titels. Foto: Getty Images
Die Wimbledon-kampioen Simona Halep skenk fondse vir mediese toerusting in Roemenië terwyl haar tuisland 'n stryd voer teen die Covid-19-pandemie.
Halep (28), tweede op die wêreldranglys, sê in 'n video op Facebook sy hoop om hospitale in Boekarest en Constanta te help en moedig mense aan om die riglyne van selfafsondering te volg.
Sy het ook in Januarie op 'n unieke manier geld geskenk aan die Australiese veldbrand-noodlenigingsfonds. Halep het $200 beloof vir elke keer wat sy Darren Cahill, haar afrigter, " 'n moeilike tyd gee tydens wedstryde" en uiteindelik 'n totaal van $20 000 (sowat R300 000) vir die fonds ingesamel.
"Ongelukkig beleef ons 'n moeilike tydperk wat 'n mens jou skaars 'n maand terug kon indink," sê die Roemeniër.
"Maar dit bied aan ons die perfekte geleentheid om te bewys ons weet hoe om ondersteunend en verantwoordelik met ons lewens te wees en diegene rondom ons.
"Terwyl ons by die huis sit maak dokters en mediese personeel 'n groot poging om mense te behandel en lewens te red deur hulself bloot te stel vir ander se onthalwe.
"Kom ons volg nouliks die aanbevelings van die owerhede. Sodoende kan ons bydra om hierdie probleem van die natuur, wat so 'n dramatiese impak op ons lewens het, op te los.